Anne-Marie Albiach

Anne-Marie Albiach (Saint-Nazaire, 1937ko abuztuaren 9a - Neuilly-sur-Seine, 2012ko azaroaren 4a) idazle, olerkari eta itzultzaile frantsesa izan zen. Claude Royet-Journoud-ekin batera Siècle à mains argitalpena sortu zuen. Frantziako poesia garaikideko idazle garrantzitsua da, bestetik. Bere lana "poesia zuria" edo "poesia abstraktua" deritzonaren barruan kokatzen da. Dozena bat bildumaren egilea da.

 Ibilbide literarioa 
Idazteaz gain, Amerikako poesia objektibista itzuli eta zabaldu zuen. 1960ko hamarkadan, Michel Couturier eta Claude Royet-Journoudekin batera, Siècle à mains aldizkaria sortu zuen Londresen. 1967an argitaratua, Flammigère lanak bere poesiaren oinarrizko elementuak agerian uzten ditu jada. Bere idazkera abstraktua da, eten tipografikoekin. Poesiaren esparru formaletik urrun dago. Bere idazkera minimalista da. 1971n argitaratu zen ÉTAT liburuak aintzatespen handia eman zion . Bere hirugarren liburua, Mezza Voce, hamahiru urte geroago arte ez zen argitaratu.

Harrezkero, beste bi bilduma argitaratu ziren, Figure vocative eta Figurations de l'image. Jean-Marie Gleize idazlearen arabera, obra gutxi honek, zalantzarik gabe, "zerikusia du bere muturreko izaerarekin, erradikalismoarekin edo 'zorroztasunarekin'".Jean-Marie Gleize, Dictionnaire de poésie de Baudelaire à nos jours, éditions PUF, 9.or.

1970eko eta 1980ko hamarkadetan, Anne-Marie Albiach Malakoff hirian sortutako idazle-kolektibo batean sartu zen, Orange Export Ltd argitaletxean, alegia. Emmanuel Hocquardek eta Raquel Levy-k 1968 eta 1986 artean zuzendua. Jean Daive, Roger Giroux, Alain Veinstein, Roger Laporte, Pierre Rottenberg, Joseph Guglielmi, Mahieu Bénézet eta Jean Tortel bezalako egileek parte hartu zuten talde honetan eta Anne-Marie Albiachen lanean haien eragina izan zuten.

Bere poesiaren eraginak eta Jean-Pascal Chaigne, Walter Feldmann eta Franck Yeznikian bezalako konpositoreengan piztu duen interesak azpimarratzen dute ondo egina izan den eta gutxi ezagutzen den lan multzo baten musikaltasuna, "garaikide frantziar poesian funtsezkoa eta enigmatikoa izan zen figura batena, zeinaren gogortasuna, muturreko zorroztasuna, ia obsesiboa, bere kide askorentzat eredu izan zena".Florent Georgesco, « Anne-Marie Albiach, figure de la poésie française contemporaine », Le Monde.fr,‎ 2012(11/06 (ISSN 1950-6244). 

 Obra 
 Flammigère, revue Siècle à mains, 1967 ; 2. ed. Al Dante, 2006
 ÉTAT, Mercure de France, 1971https://jacket2.org/commentary/albiach-ETAT-tr-waldrop|site=jacket2.org
 H II : linéraires, Le Collet de Buffle, 1974
 Césure : le corps, collages de Raquel, Orange Export Ltd, 1975
 Objet, Orange Export Ltd, 1976
 Mezza Voce, Flammarion, 1984 ; 2. ed. Flammarion, 2002
 Figure vocative, Lettres de Casse, 1985 ; 3. ed. Al Dante, 2006
 Le Chemin de l’ermitage, Première Saline, 1986
 Travail vertical et blanc, Spectres familiers, 1989
 Figurations de l’image, Flammarion, 2004
 L'Excès : cette mesure, Galerie Yvon Lambert, 2004
 Celui des « lames », Éric Pesty Éditeur, 2013
 Cinq le Chœur, Œuvres-1966-2012,, Flammarion, 2014
La Mezzanine, le dernier récit de Catarina Quia, La Librairie du XXI, Éditions du Seuil, 2019

 Erreferentziak 

 Kanpo estekak 

Kategoria:Emakume poetak
Kategoria:Frantziako idazleak
Kategoria:Frantsesezko idazleak
Kategoria:Frantziako poetak
Kategoria:Frantziako itzultzaileak
Kategoria:Neuilly-sur-Seinen hildakoak
Kategoria:Loira Atlantikoa departamenduko jendea
Kategoria:XX. mendeko emakume idazleak
Kategoria:XXI. mendeko emakume idazleak